CELEX: 32015R0402
Language: lv
Date: 2015-03-11 00:00:00
Title: Komisijas Regula (ES) 2015/402 ( 2015. gada 11. marts ) par atteikumu piešķirt atļauju dažām veselīguma norādēm uz pārtikas produktiem, kuras neattiecas uz slimības riska samazināšanu un uz bērnu attīstību un veselību  Dokuments attiecas uz EEZ

12.3.2015   
            
            
               LV
            
            
               Eiropas Savienības Oficiālais Vēstnesis
            
            
               L 67/1
            
         KOMISIJAS REGULA (ES) 2015/402
   (2015. gada 11. marts)
   par atteikumu piešķirt atļauju dažām veselīguma norādēm uz pārtikas produktiem, kuras neattiecas uz slimības riska samazināšanu un uz bērnu attīstību un veselību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 18. panta 5. punktu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
            
         
               (2)
            
            
               Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji veselīguma norāžu atļaujas pieteikumus var iesniegt dalībvalsts kompetentajai iestādei. Dalībvalsts kompetentā iestāde nosūta derīgus pieteikumus Eiropas Pārtikas nekaitīguma iestādei (EFSA) (turpmāk “iestāde”) zinātniskā novērtējuma veikšanai, kā arī Komisijai un dalībvalstīm informācijai.
            
         
               (3)
            
            
               Iestāde sniedz atzinumu par attiecīgo veselīguma norādi.
            
         
               (4)
            
            
               Komisija, ņemot vērā iestādes sniegto atzinumu, lemj par veselīguma norāžu atļaujas piešķiršanu.
            
         
               (5)
            
            
               Pēc tam, kad uzņēmums ICP Ltd iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei bija jāsniedz atzinums par veselīguma norādi saistībā ar Dictyolone® sastāvā esošā Padina pavonica ekstrakta ietekmi un kaulu minerālvielu blīvuma palielināšanos (jautājums Nr. EFSA-Q-2013-00249) (2). Pieteikuma iesniedzējs ierosināja šādu norādes formulējumu: “uzlabo kaulu blīvumu, radot kalcitrofiskus efektus un fizioloģiski atjaunojot kaulu proteīnu, it īpaši kaulu masas zuduma gadījumos, ko izraisa veselu cilvēku novecošanas process”.
            
         
               (6)
            
            
               Komisija un dalībvalstis 2014. gada 10. janvārī saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka cēloņsakarība starp Dictyolone® sastāvā esošā Padina pavonica ekstrakta lietošanu pārtikā un norādīto ietekmi nav noteikta. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja tai nebūtu jāpiešķir.
            
         
               (7)
            
            
               Pēc tam, kad uzņēmums Omikron Italia S.r.l. iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei bija jāsniedz atzinums par veselīguma norādi saistībā ar citidīn-5′-difosfoholīna (CDF-holīna jeb citikolīna) ietekmi uz normālas redzes uzturēšanu (jautājums Nr. EFSA-Q-2013-00757) (3). Pieteikuma iesniedzējs ierosināja šādu norādes formulējumu: “CDF-holīna šķīdums iekšķīgai lietošanai kā holīna avots palīdz uzturēt normālas oftalmisko nervu struktūru funkcijas”.
            
         
               (8)
            
            
               Komisija un dalībvalstis 2014. gada 21. februārī saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka cēloņsakarība starp citidīn-5′-difosfoholīna lietošanu un norādīto ietekmi nav noteikta. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja tai nebūtu jāpiešķir.
            
         
               (9)
            
            
               Pēc tam, kad uzņēmums Hassia Mineralquellen GmbH & Co KG iesniedza pieteikumu saskaņā ar Regulas (EK) Nr. 1924/2006 13. panta 5. punktu, iestādei bija jāsniedz atzinums par veselīguma norādi saistībā ar Rosbacher drive® ietekmi un uzmanības veicināšanu (jautājums Nr. EFSA-Q-2013-00444) (4). Pieteikuma iesniedzējs ierosināja cita starpā šādu norādes formulējumu: “veicina/atbalsta/uztur koncentrēšanos”.
            
         
               (10)
            
            
               Komisija un dalībvalstis 2014. gada 24. februārī saņēma iestādes zinātnisko atzinumu, kurā tā, pamatojoties uz iesniegtajiem datiem, secināja, ka cēloņsakarība starp Rosbacher drive
                  ® lietošanu un norādīto ietekmi nav noteikta. Tā kā veselīguma norāde neatbilst Regulā (EK) Nr. 1924/2006 noteiktajām prasībām, atļauja tai nebūtu jāpiešķir.
            
         
               (11)
            
            
               Nosakot šajā regulā paredzētos pasākumus, Komisija ņēma vērā atsauksmes, ko tā saskaņā ar Regulas (EK) Nr. 1924/2006 16. panta 6. punktu saņēmusi no pieteikuma iesniedzējiem un sabiedrības pārstāvjiem.
            
         
               (12)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā minētās veselīguma norādes neiekļauj Regulas (EK) Nr. 1924/2006 13. panta 3. punktā paredzētajā Savienības atļauto norāžu sarakstā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  EFSA Journal 2014; 12(1):3518.
   
      (3)  EFSA Journal (2014); 12(2):3575.
   
      (4)  EFSA Journal (2014); 12(2):3576.
   
      PIELIKUMS
      
         Noraidītās veselīguma norādes
      
      
                  Pieteikums – Regulas (EK) Nr. 1924/2006 attiecīgie noteikumi
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Atsauce uz EFSA atzinumu
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību pēc īpašumtiesību datu aizsardzības
               
               
                  
                     Padina pavonica ekstrakts Dictyolone® sastāvā
               
               
                  Uzlabo kaulu blīvumu, radot kalcitrofiskus efektus un fizioloģiski atjaunojot kaulu proteīnu, it īpaši kaulu masas zuduma gadījumos, ko izraisa veselu cilvēku novecošanas process
               
               
                  Q-2013-00249
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību pēc īpašumtiesību datu aizsardzības
               
               
                  Citidīn-5'-difosfoholīns (CDF-holīns jeb citikolīns)
               
               
                  CDF-holīna šķīdums iekšķīgai lietošanai kā holīna avots palīdz uzturēt normālas oftalmisko nervu struktūru funkcijas
               
               
                  Q-2013-00757
               
            
                  Veselīguma norāde saskaņā ar 13. panta 5. punktu, kas pamatota ar jaunākajām zinātniskām atziņām un/vai ietver prasību pēc īpašumtiesību datu aizsardzības
               
               
                  
                     Rosbacher drive®
               
               
                  Veicina/atbalsta/uztur koncentrēšanos
               
               
                  Q-2013-00444